「美國隊長」基斯伊雲斯被傳已簽約落實回歸MCU
2024年04月30日 11:01
東網電視
更多新聞短片
美國男星羅拔唐尼(Robert Downey Jr.)早前受訪時「放風」話樂意再演「鐵甲奇俠」之後,近日又傳來好消息,有傳另一受歡迎的超級英雄角色「美國隊長」亦有望回歸MCU(漫威電影宇宙)!
近日有社交網傳出飾演「美國隊長」的男星基斯伊雲斯(Chris Evans)終於願意復出在第6集《復仇者聯盟:秘密戰爭》(Avengers: Secret Wars)再演「美國隊長」。而另有傳基斯亦會於即將上映的《死侍與狼人》(Deadpool & Wolverine)中出現,不過他並非演「美國隊長」而是以《神奇4俠》(Fantastic Four)的角色「霹靂火」身份出現!
去年11月基斯亦有提及他回歸MCU的傳聞,他當時表示:「你知喇,我都成日都睇到嗰啲報道,我認為每隔幾個月就有人講佢哋(漫威)搵咗唐尼、漢斯禾夫同埋史嘉娜以及所有其他人回歸!冇人同我傾過(回歸)。我唔會講實我一定唔會演,但對我嚟講個角色好珍貴,所以個劇本一定要啱先會打動到我。」